આગને કાબૂમાં લેવા માટે અગ્નિશામકદળને કલાકો લાગ્યા

પોલીસના જણાવ્યા અનુસાર 41 વર્ષીય શકમંદે ગુરુવારની સવારે ક્યોટો ઍનિમેશન સ્ટુડિયોમાં ધૂસીને પેટ્રોલ છાંટી આગ લગાવી દીધી હતી.

ઘટનામાં શકમંદ ખુદ ઈજાગ્રસ્ત થતાં તેને પણ હૉસ્પિટલ ખસેડવામાં આવ્યો હતો.

જાપાનના વડા પ્રધાન શિંજો આબેએ કહ્યું કે હુમલાની વ્યથા વર્ણવવા શબ્દો નથી અને તેમણે સાંત્વના પાઠવી છે.

ક્યોઍનિ તરીકે ઓળખાતો ક્યોટો ઍનિમેશન સ્ટુડિયો ફિલ્મ અને ગ્રાફિક નૉવેલ્સનું સર્જન કરે છે તથા તેની ગુણવત્તાયુક્ત પ્રોડક્ટ્સ માટે ફૅન્સને તેનું સર્જન ઘણું પસંદ છે.

બનાવ કઈ રીતે બન્યો?

ક્યાં ઘટના બની?

સ્થાનિક સમય મુજબ ગુરુવારે સવારે 10:30 કલાકે બનાવ બન્યો હતો. હજુ પણ બચાવ કામગીરી ચાલુ જ છે.

સ્થાનિક મીડિયા અનુસાર પોલીસને ઘટનાસ્થળ પરથી છરી પણ મળી આવી છે. 

કંપની સાથે શકમંદનો શો સંબંધ છે તે હજુ સ્પષ્ટ નથી થઈ શક્યું.

ઘટનાના સાક્ષીઓનું કહેવું છે કે પહેલા ધડાકો થયો અને પછી ઇમારત આગની જ્વાળા અને ધુમાડાથી ઘેરાઈ ગઈ હતી.

ઘટનાસ્થળની નજીક રહેતી વ્યક્તિએ કહ્યું, "મેં કેટલાક લોકોને દાઝેલી હાલતમાં જોયાં. તેમને ઢાંકી દેવાયા હતા. અને ઍમ્બુલન્સમાં લઈ જવાયા. "

ફાયરફાઇટર્સને 10 પીડિતો છતને જોડતી બીજા માળની સીડી પાસે મળી આવ્યા હતાં. છત પર હજુ પણ કેટલાક લોકો હોવાની ભીતિ સેવાઈ રહી છે.

36 લોકો હૉસ્પિટલમાં છે જેમાં કેટલાકની સ્થિતિ ગંભીર છે. આગ લાગી ત્યારે ઇમારતમાં 70 લોકો હાજર હતા.

શકમંદ કોણ છે?

તાજા અહેવાલો અનુસાર શકમંદ કંપનીનો પૂર્વ કર્મચારી નથી. પણ ઘટનાના સાક્ષીઓનું કહેવું છે કે તે સ્ટુડિયોથી રોષે ભરાયો હોય એવું લાગી રહ્યું હતું.

તેમનું કહેવું છે કે આગ લગાવ્યા પછી તેણે નજીકના ટ્રેન સ્ટેશન તરફ ભાગવાની કોશિશ કરી પણ તે જમીન પર પડી ગયો. કેટલાકનું કહેવું છે કે સ્ટુડિયોના કર્મચારીઓ તેને પકડી લીધો હતો.

ઘટનાસ્થળ પાસે રહેતા 59 વર્ષીય મહિલાએ ક્યોડો ન્યૂઝ એજન્સીને કહ્યું,"બળેલા વાળ સાથે વ્યક્તિ જમીન પર પડી હતી અને લોહીનાં પગલાં પણ હતા."

"વ્યક્તિને અત્યંત દર્દ થઈ રહ્યું હતું પણ તે ગુસ્સામાં હતો. મેં તેને કહેતા સાંભળ્યું કે 'તમે નકલ કરી'."

પાડોશમાં જ રહેતી એક 61 વર્ષની વ્યક્તિને ટાંકીને અશાહી શિમ્બુન અખબારે લખ્યું કે મહિલાએ સ્પષ્ટ સાંભળ્યું કે તે વ્યક્તિ તીવ્ર અવાજે બોલી રહ્યો હતો કે 'તમે મને બરબાદ કરી નાખ્યો'.

એનએચકે અનુસાર શકમંદ પણ ઇજાગ્રસ્ત થતા હૉસ્પિટલમાં તેની સારવાર ચાલી રહી છે. આથી... \n\nમને ઉપરના લેખ માટે સારું શીર્ષક આપો.
જાપાન : ક્યોટોના ઍનિમેશન સ્ટુડિયોથી નારાજ થઈ એને લગાવી દીધી આગ, 33 લોકોનાં મૃત્યુ